tiedote
5.10.2018

Julkaisuvapaa 10.10.2018

**Uuden aikakauden metalliset julkisivut - mielikuvitus rajana**

PP Tuote Oy lanseeraa 10.10. FinnBuild 18 -messuilla uuden aikakauden metalliset julkisivut. Malliesimerkkinä toimivat Suomen suurimpia perforoituja kohteita olevan Tesoman koulun värikkäät julkisivut ja valkoisena hohtavat sisätilat, joiden levypinnoilla eläimet juoksevat ja lentävät Arkkitehtitoimisto LPV Oy:n suunnittelemissa reikälevyissä. – Mikä tahansa kuva tai kuvio voidaan toteuttaa julkisivuun ja kuvio skaalata haluttuun kokoon, vaikka 50 metriä korkeaksi, **Ville Ikola** PP Tuote Oy:n myynnistä vakuuttaa.

PP Tuotteen metalliset julkisivut ovat syntyneet asiakkaiden toiveista ja omien suunnittelijoiden ideoista.
– On palkitsevaa nähdä miten arkkitehtien ja suunnittelijoiden ideat ja laadukkaasti toteutettu kokonaisuus synnyttävät mielikuvituksellisia julkisivuja, Ville Ikola toteaa tyytyväisenä. – Reikälevy on pinnoitusmateriaalina tyylikäs ratkaisu ja jo valmiiksi näyttävälle reikälevypinnalle saa uuden ulottuvuuden valaisemalla sen eri tavoin. Kestävyytensä ja kierrätettävyytensä ansiosta metalliset julkisivut ovat myös ympäristön kannalta suositeltava vaihtoehto, Ville Ikola korostaa.

PP Tuotteen metallisia julkisivuja on mahdollista saada vakiotuotteiden lisäksi asiakkaan piirustusten mukaan rei’itettyinä ja kuvioituina. Levyjen materiaaleja ovat teräs, alumiini ja kupari. Teräs- ja alumiinilevyjä saa myös pulveripolttomaalattuina. PP Tuotteen reikälevyt työstetään elementteinä ja merkataan työstön aikana, joten niiden asentaminen rakennuskohteessa on helppoa ja nopeaa. Mallistosta löytyy vakioreikälevytuotteiden lisäksi valmiita graafisia ja luontoaiheisia kuvioita, joita voi rajata ja skaalata kohteen mukaan.

PP-Tuotteen metallisiin julkisivuihin voi tutustua **FinnBuild-messuilla 10.-12.10. osastolla 6n21**.

**PP TUOTE OY – Eteläpohjalaista ennakkoluulottomuutta yli 20 vuotta**

Suomen yhdellä kauneimmalla alueella - Lapuan historiallisella lakeudella - on tehty metallinkiiltoista, laadukasta työtä jo vuosikymmeniä. Yhtäkään ajatusta ei ole kuopattu liian mahtipontisena, vaan on aina tarkasteltu läpi huolellisesti kokeillen rohkeasti hurjiltakin tuntuvia ideoita. Tämä käytäntö on mahdollistanut käytännölliset ja kustannustehokkaat tuotteet, uudet aluevaltaukset ja loputtoman hauskan työnteon.

PP Tuotteen tuotemallisto kertoo kaiken railakkaasta ennakkoluulottomuudestamme. Rinta rinnan tarjolla ovat niin leijuvat kirjahyllyt ja takkasarjat, kuin julkisivujen reikälevyt, liikuteltavat työpisteet ja postilaatikot. Saisimmeko tarjota teille metallinnälkäisille jotain muuta? Haasta meidät - kokeilemme kaikkea hyvällä huumorilla! Olemme elävä esimerkki siitä, että avain menestykseen ovat työssään hauskaa pitävät ihmiset!

**Lisätietoja:**

Ville Ikola, PP-Tuote Oy, ville.ikola@pp-tuote.fi, 044 700 5000

Kohdekuvia: [www.pp-tuote.fi/metalliset-julkisivut](http://www.pp-tuote.fi/metalliset-julkisivut) tai ville.ikola@pp-tuote.fi

Tuotekatalogi: <https://issuu.com/pp-tuote/docs/pp_tuote_metalliset_julkisivut>